cyanic-selkie/wikianc huggingface dataset:
Վերականգնվող էներգիա
Երրորդ սերնդի բիովառելիք
Բացի ջրային բաց տարածություններում ջրիմուռների աճեցման տեխնոլոգիայից` գոյություն ունի նաև այլ տեխնոլոգիա. ջրիմուռ է աճեցվում էլեկտրակայանների հարևանությամբ գտնվող փոքր բիոռեակտորներում։ Ջերմաէլեկտրակայանների արտանետած ջերմությունը կարող է փակել բույսերի աճեցման համար անհրաժեշտ ջերմության 77 %-ը։ Այս տեխնոլոգիան ապահովագրված է ջերմաստիճանի օրական տատանումներից, չի պահանջում անապատային տաք կլիմա, այսինքն` գործնականում կարող է կիրառվել գործող ցանկացած ջէկ-ում։
Քննադատություն
Բիովառելիքային ճյուղի զարգացման քննադատները հայտարարում են, որ բիովառելիքի նկատմամբ աճող պահանջարկը գյուղատնտեսությամբ զբաղվողներին ստիպում է կրճատել մշակաբույսերի ցանքատարածությունները վառելիքային տեսակների հաշվին ։ Այսպես, եգիպտացորենից էթանոլի ստացման ժամանակ դիրտն օգտագործվում է թռչունների ու կենդանիների համար համակցված կեր պատրաստելու նպատակով։ Սոյայից բիոդիզելի ստացման ժամանակ ևս դիրտն օգտագործվում է համակցված կեր պատրաստելու համար։ Այսինքն` բիովառելիքի արտադրությունը գյուղատնտեսական հումքի մշակման ևս մեկ փուլ է ստեղծում։
Էներգիայի վերականգնվող էներգիայի միջոցների պահպանման միջոցառումներ
Ներկայումս գոյություն ունեն վերականգնվող էներգիայի միջոցների խթանման շատ ձևեր։ Դրանցից շատերն աչքի են ընկնում իրենց էֆեկտիվությամբ` հավանության արժանանալով շուկայի ներկայացուցիչների կողմից։ Այդպիսի մեթոդներից են.
Կանաչ հավաստագիր
Կանաչ հավաստագրերը այն հավաստագրերն են, որոնք հաստատում են վերականգնվող էներգիայի հիմքով աշխատելը։ Նման հավաստագրեր ստանում են միայն որակավորմանը համապատասխանող արտադրողները։ Որպես կանոն, կանաչ հավաստագիրը հաստատում է 1 մՎտ/ժ գեներացիան, չնայած այս չափանիշը կարող է և փոփոխվել։ Կանաչ հավաստագիրը կարող է վաճառվել ինչպես ստացված էլեկտրաէներգիայի հետ, այնպես էլ առանձին` արտադրողին ապահովելով լրացուցիչ խրարուսանք։ Կանաչ հավաստագրերը պաշտպանելի դարձնելու համար կիրառվում են ծրագրային-տեխնիկական հատուկ միջոցառումներ (WREGIS, M-RETS, NEPOOL GIS): Որոշ ծրագրերի համաձայն` հավաստագրերը կարելի է կուտակել հետագայում օգտագործելու համար կամ փոխառել ընթացիկ տարում կիրառելու համար։ Կանաչ հավաստագրերի խթանման միջոց են ընկերության հանձն առած պարտականությունների կատարումը, որ ընկերությունը ստանձնել է կամովին կամ կառավարության պարտադրանքով։ Արտասահմանյան գրականության մեջ կանաչ հավաստագրերը հայտնի են նաև որպես Renewable Energy Certificates (RECs), Green tags, Renewable Energy Credits:
Տեխնոլոգիական միավորման արժեքի փոխհատուցում
Վերականգնվող էներգիայի ոլորտում ներդրումային գրավչությունը բարձրացնելու համար պետական մարմինները կարող են կիրառել ամբողջական կամ մասնակի փոխհատուցում նման էներգիայով աշխատող գեներատորներին միանալու դեպքում։ Ներկայումս միայն Չինաստանում է, որ ցանցային կազմակերպություններն ամբողջությամբ իրենց վրա են վերցնում տեխնոլոգիական միացման ծախսերը։
Ֆիքսված հարկաչափեր
Աշխարհում ձեռք բերված փորձն է, որ թույլ է տալիս խոսել ֆիքսված հարկաչափի` որպես վերականգնվող էներգիայի կիրառման խթանման միջոց։ Նրա հիմքում ընկած են երեք հիմնական գործոններ. Վերականգնվող էներգիայի ֆիքսված հարկաչափերը կարող են տարբերվել` կախված լինելով ոչ միայն վերականգնվող էներգիայի աղբյուրից, այլև վերականգնվող էներգիայի էլեկտրակայանի հզորությունից։ Նման համակարգի խթանման միջոցներից մեկը վերականգնվող էներգիայի շուկայական ֆիքսված գնի ավելացումն է։ Որպես կանոն, գնի ավելացումը կամ ֆիքսված հարկաչափը վճարվում է երկարաժամկետ ընթացքում (10-20 տարի)` դրանով երաշխավորելով կատարված ներդրումների վերադարձն ու շահույթի ապահովումը։
Մաքուր չափման համակարգ
Խթանման նման համակարգը ենթադրում է ցանցին տրված էլեկտրաէներգիայի և էլեկտրականության բաշխիչ կազմակերպության կողմից դրա հետագա օգտագործման չափման հնարավորություն։ «Մաքուր չափման համակարգի» համապատասխան` վերականգնվող էներգիայի էլեկտրակայանի սեփականատերը ստանում է մանրածախ ապառիկ այն չափով, որը հավասար է ստացված էներգիային կամ ավելի է նրանից։ Օրենսդրության համաձայն` շատ երկրներում էլեկտրականություն արտադրող ընկերությունները պարտավոր են սպառողին մաքուր չափման համակարգով էլեկտրականություն տրամադրել։
Ներդրումներ
Ամբողջ աշխարհում 2008 թվականին վերականգնվող էներգիայի բնագավառում կատարվել են հսկայական ներդրումներ. հողմաէներգետիկայի ոլորտում` $52.1 միլիարդ, արևային էներգետիկայի ոլորտում` $33,5 միլիարդ և բիովառելիքի ոլորտում` $16.9 միլիարդ։ Ամերիկայի երկրները այլընտրանքային էներգետիկայի ոլորտում կատարել են $30 միլիարդ, Չինաստանը` $15.6 միլիարդ, Հնդկաստանը` $4.1 միլիարդ ներդրում ։
2009 թվականին վերականգնվող էներգիայի ոլորտում ներդրումներն ամբողջ աշխարհում կազմել են $160 միլիարդ, իսկ 2010 թվականին` $211 միլիարդ։ 2010 թվականին հողմաէներգետիկայի ոլորտում ներդրվել է $94.7 միլիարդ, արևային էներգետիկայի ոլորտում` $26.1 միլիարդ և բիոզանգվածի ոլորտում` $11 միլիարդ։
Արտաքին հղումներ
Կատեգորիա:Վերականգնվող էներգիա Կատեգորիա:Էներգիա Կատեգորիա:Վերականգնվող էներգիայի աղբյուրներ Կատեգորիա:Տեխնոլոգիական փոփոխություն
Սալանգա (Սուխոնայի վտակ)
Սալանգա (Саланга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 187 կմ հեռավորության վրա։ Գետի երկարությունը 40 կմ է։ Սալանգի ակունքը գտնվում է անտառներում, Տարնոգսկի Գորոդկաից 16 կմ հարավ-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Airplanes
«Airplanes», ռեփեր B.o.B-ի երկրորդ սինգլը, B.o.B Presents: The Adventures of Bobby Ray ստուդիական ալբոմի համար, դուետը կատարվում է Paramore խմբի Հեյլի Ուիլյամսի հետ] ։ Երաժշտության և բառերի հեղինակները հիփ-հոփ Kinetics & One Love-ի անդամներն են։ Սինգլը թողարկվել է ռադիոյով 2010 թվականի ապրիլի 27-ին. Сингл появился в радиоэфире 27 апреля 2010 года ։ Երգի երկրորդ տարբերակը կոչվում է «Airplanes, Part II», Էմինեմի մասնակցությամբ, որը առաջադրվել է «Գրեմմի 2011»-ին, լավագույն դուետային փոփ-կատարում անվանակարգում։
Երգի մասին
Մի հարցազրույցում Հեյլի Ուիլյամսը ասել է, որ նա համաձայնել է մասնակցել ձայնագրմանը, քանի որ սիրում է երգել։ B.o.B-ն ասում էր, որ ինքը միշտ եղել է «Հեյլիի երկրպագուն» և նա չէր սպասում, որ Հեյլին այսքան շուտ կընդունի առաջարկը, երկուսով ձայնագրել են երգը և այլևս հանդիպելու ոչ մի առիթ չեն ունեցել ։ B.o.B-ն ու Հեյլի Ուիլսը առաջին անգամ հանդիպել են MTV Video Music Awards 2010-ում երգի կատարման համար ։
Տեսահոլովակ
Հեյլի Ուիլյամսի կադրերն ավելի քիչ են, քան B.o.B-ինը, քանի որ երբ սկսվել են տեսահոլովակի նկարահանումները, սկսվել են նաև Ուիլյամսի և Paramore-ի հյուրախաղերը ։ Տեսահոլովամի ռեժիսորը դարձավ Հիրո Մուրայինը։ Տեսահոլովակի պրեմիերան տեղի ունեցավ 2015 թվականի հունիսի 15-ին։
Airplanes, Part II
Երգի երկրորդ տարբերակն անվանել են «Airplanes, Part II», որը ներառում է երկու քառյակ B.o.B-ի կատարմամբ և մի քառյակ էլ՝ Էմինեմի. Музыкальная аранжировка осталась такой же, как в оригинале ։ Երաժշտական դաշնակումը նույնն էր, ինչպես օրիգինալ տարբերակը։ Հիմնականում փոխվել են բառերը՝ Էմինեմի և B.o.B-ի զրույցի ժամանակ։ B.o.B-ը տեղադրել է մի երգ իր Twitter-ի պաշտոնական կայքում՝ ավելացնելով, որ ցանկանում է մնալ կայքում և ներկայացնել իր մյուս երգը ։
B.o.B, Eminem, և Քեյշա Քոուլը (Հեյլի Ուիլյամսի փոխարեն), որպես խումբ կատարեցին երգը BET Awards 2010-ի ժամանակ, 2010 թվականի հունիսի 27-ին, որը ներառում էր նաև Էմինեմի «Not Afraid» երգը ։ «Airplanes, Part II»-ը առաջադրվել է «Գրրեմմի» մրցանակի, 2011 թվականին, որպես լավագույն դուետային փոփ-կատարում ։
Եզրափակիչ չարթեր
{|class="wikitable sortable" border="1" !scope="col"| Չարթ(2010) !scope="col"| Դիրք
Արտաքին հղումներ
Կատեգորիա:B.o.B երգեր Կատեգորիա:2010 սինգլներ Կատեգորիա:2010 երգեր Կատեգորիա:UK Singles Chart գլխավորած սինգլներ
Ռոման Շտենբերգ
Ռոման Շտենբերգ (էստ.՝ Roman Steinberg, ապրիլի 5, 1900, Տալլին, Էստոնիա - ապրիլի 16, 1928, Տալլին, Էստոնիա), էստոնացի հունահռոմեական ոճի ըմբշամարտիկ ։
Կենսագրություն
Ռոման Շտենբերգը ծնվել է 1900 թվականի ապրիլի 5-ին՝ Տալլին քաղաքում։
1921 թվականին մասնակցել է Հելսինկիում անկացված աշխարհի առաջնությանը։ 1921-1923 թվականների ընթացքում եղել է Էստոնիայի հունահռոմեկան ըմբշամարտի չեմպիոն։
1924 թվականին մասնակցել է Փարիզի Օլիմպիական խաղերին, և դարձել է բրոնզե մեդալակիր։
Մահացել է 1928 թվականին՝ տուբերկուլոզի պատճառով։
Արտաքին հղումներ
Կատեգորիա:Ապրիլի 5 ծնունդներ Կատեգորիա:1928 մահեր Կատեգորիա:Ապրիլի 16 մահեր Կատեգորիա:Տուբերկուլոզից մահացածներ
Լանիո
INSEE կոդը՝ 01202։
Աշխարհագրություն
Համայնքը գտնվում է 400 կիլոմետր հարավ-արևելք Փարիզից, 45 կիլոմետր արևելք Լիոնից, 35 կիլոմետր հարավ Բուրկ ան Բրեսից ։
Բնակչություն
Ըստ 2010 թվականի մարդահամարի, համայնքում ապրում է 6756 մարդ։
Տնտեսություն
2010 թվականի մարդահամարի արդյունքներով 766 մարդ ի վիճակ էր աշխատելու (15-64 տարեկան), 572 ցմարդ տնտեսապես ակտիվ էին, 194 մարդ աշխատունակ էին։ 572 աշխատունակ մարդկանցից աշխատում էին միայն 531-ը (276 տղամարդ, 255 կին), գործազուրկ էին 41 մարդ (18 տղամարդ, 23 կին)։ 194 չաշխատող մարդկանցից 76-ը աշակերտներ և ուսանողներ էին, 84-ը ոչ աշխատունակ այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Հայրապետ Մարգարյան
Հայրապետ Մարգարյան (1950 թվականի հոկտեմբերի 10), պատմաբան, պատմական գիտությունների դոկտոր (1996), պրոֆեսոր (2003)։
Կենսագրություն
Ծնվել է 1950 թվականի հոկտեմբերի 10-ին Հայաստանի Արարատի մարզի Այգավան գյուղում։ 1967 թվականին տեղի միջնակարգ դպրոցն ավարտելուց հետո 1967 թվականին ընդունվել և 1972 թվականին ավարտել է Երևանի պետական համալսարանի Պատմության ֆակուլտետը։ 1973–1975 թվականներին ուսանել է ՀԽՍՀ Գիտությունների ակադեմիայի Արևելագիտության ինստիտուտի ասպիրանտուրայում՝ Կովկասագիտություն մասնագիտությամբ։ 1973–1996 թվականներին աշխատել է նույն ինստիտուտում նախ որպես կրտսեր, ապա ավագ և առաջատար գիտաշխատող։ 1979 թվականին պաշտպանել է թեկնածուական ատենախոսություն «Հյուսիսային Հայաստանը և Վրաստանը 12-րդ դարի 20-70-ական թվականներին» թեմայով։ 1982 թվականից անցել է դասախոսական աշխատանքի։ 1986 թվականին Հայրապետ Մարգարյանը պարգևատրվել է «Աշխատանքային արիության համար» մեդալով։ 1989 թվականին նրան շնորհվել է դոցենտի կոչում։ 1996 թվականին պաշտպանել է դոկտորական ատենախոսություն «Ռազմաքաղաքական տեղաշարժերը Մերձավոր Արևելքում և հայ ավատատիրական ավագանին (12-րդ դարում – XIV դարի I կեսին)» թեմայով։ 1996–2000 թվականներին՝ եղել է ԵՊՀ Պատմության ֆակուլտետի Հայոց պատմության ամբիոնի դոցենտ։ 2003 թվականին ստացել է պրոֆեսորի գիտական կոչում։ 2003–2007 թվականներին եղել է ԵՊՀ Պատմության ֆակուլտետի Հայոց պատմության ամբիոնի պրոֆեսոր։ 2007 թվականից ԵՊՀ Պատմության ֆակուլտետի Հայաստանի հարակից երկրների պատմության ամբիոնի վարիչն է։ Հայրապետ Մարգարյանը ընդգրկված է ՀՀ ԳԱԱ Պատմության ինստիտուտում գործող գիտական աստիճաններ շնորհող ԲՈՀ-ի մասնագիտական խորհրդի կազմում։
Գիտա-մանկավարժական գործունեություն
1990-ական թվականներին ակտիվորեն մասնակցել է դպրոցական և բուհական նոր դասագրքերի ստեղծմանը։ «Հայոց պատմություն» 5-րդ և 6-րդ դասարանների գործող դասագրքերի հիմնական հեղինակներից է։ Մասնակցել է «Հայաստանի հարակից երկրների պատմություն» (Երևան, 1992) դպրոցական և «Հայոց պատմության հիմնահարցեր» (Երևան, 2000) բուհական ուսումնական ձեռնարկների ստեղծմանը։ Գիտական հետազոտությունները վերաբերում են Հայաստանի և Վրաստանի Միջնադարյան պատմությանը, հայոց և վրաց աղբյուրագիտությանն ու պատմագրությանը։
Արտաքին հղումներ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Օֆենա
Օֆենա  (Ofena), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 608 մարդ (2005 թվականի տվյալներով)։ Խտությունը՝ 16,52 մարդ/կմ²։ Տարածքը՝ 36,81 կմ²։ Փոստային ինդեքս՝ 67025։ Հեռախոսային կոդ՝ (+39) 0862։
Բնակավայրի տոնը նշվում է մայիսի 9-ին։
Տակտ
Տակտ, երաժշտության մեջ՝ 17-րդ դարից, մետրի հիմնական միավորը և երաժշտական ստեղծագործության հատվածը, որ սկսվում է մետրական ուժեղ շեշտից։ Տակտի չափը կոտորակի կամ հատուկ նշանի ձևով (C=4/4) դրվում է հնգագծի սկզբում և չափի յուրաքանչյուր փոփոխությունից առաջ։ Տակտի սահմանները նոտաներում նշվում են ուղղաձիգ գծերով (տակտի գծեր)։ Տակտի գծերը Կոմիտասն անվանել է տրոհակ։
Կատեգորիա:Երաժշտական նոտագրման եղանակներ
Չիվիտելա Ալֆեդենա
Չիվիտելա Ալֆեդենա (Civitella Alfedena), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 310 մարդ (2008 թվականի տվյալներով)։ Խտությունը՝ 10,52 մարդ/կմ²։ Տարածքը՝29,47 կմ²։ Փոստային ինդեքս 67030։ Հեռախոսային կոդ՝ 0864։
Ծանոթագրություններ
Կատեգորիա:Իտալիայի բնակավայրեր
Սերգեյ Ռումաս
Կենսագրություն
Ծնվել է Գոմելում։ Հայրը՝ Նիկոլայ Ֆիլիպովիչ Ռումասը, հայտնի տնտեսագետ է, 1990-ականների առաջին կեսին ֆինանսների նախարարի տեղակալ ։ Մայրը՝ Օլգա Լեոնտևնա Ռումաս։ 1970-ականներին ընտանիքը տեղափոխվել է Մինսկ, որտեղ Սերգեյը սովորել է թիվ 44 դպրոցում։ Զինծառայություն է անցել Հեռավոր Արևելքում ։ 1990 թվականին ավարտել է Յարոսլավլի Ա. Վ. Խրուլևի անվան բարձրագույն ռազմական ֆինանսական ուսումնարանը՝ զորքերի ֆինանսական ապահովում մասնագիտությամբ, 1995 թվականին՝ Բելառուսի Հանրապետության Նախարարների կաբինետի կառավարման ակադեմիան՝ արտաքին տնտեսական գործունեության կազմակերպում և կառավարում մասնագիտությամբ։ 2001 թվականին հաջողությամբ պաշտպանել է տնտեսագիտության թեկնածուի գիտական աստիճան ստանալու թեզը, ատենախոսության թեման է՝ առևտրային բանկի ռեսուրսների կառուցվածքի օպտիմալացման ուղիները» ։
1992-1994 թվականներին ղեկավարել է Բելառուսի Հանրապետության Ազգային բանկի տարբեր բաժիններ՝ հաշվառման-գործառնական, վարկային, տնտեսական ։ Որոշ ժամանակ աշխատել է առևտրային բանկերում, 1995 թվականին գլխավորել է № 7 (514) մասնաճյուղ ԱՍԲ Բելառուսբանկը, շուտով դարձել է բանկի վարչության նախագահի առաջին տեղակալ ։ 2005 թվականին նշանակվել է Բելագրոմբանկի վարչության նախագահ։
2010 թվականի դեկտեմբերի 28-ին նշանակվել է Բելառուսի Հանրապետության վարչապետի տեղակալ (փոխվարչապետ), ղեկավարել է տնտեսական քաղաքականությունը։ 2011 թվականի ֆինանսական ճգնաժամից առաջ, ընթացքում և հետո բազմիցս հանդես է եկել շուկայական հարաբերությունների զարգացմանն ուղղված առաջարկություններով, սակայն դրանք միշտ չէ, որ իրականացվել են գործնականում։ Ակտիվ բանավեճ Է վարել Սերգեյ Տկաչովի, Ալեքսանդր Լուկաշենկոյի տնտեսական հարցերով օգնականի հետ ։ Այդ ընթացքում քննադատել է Ազգային բանկի գործունեությունը ։ 2011 թվականի աշնանը Ռումասի ղեկավարությամբ կազմվել է կառուցվածքային տնտեսական բարեփոխումների նախագիծ, որը քննադատել է Ալեքսանդր Լուկաշենկոն ։ Նրա խոսքով՝ «Շուտով մենք իսկապես գնալու ենք խանութներ, ինչպես թանգարաններ։ Մենք չենք լինելու, բայց բնակչության մեծ մասը գալու է այնտեղ՝ Մյասնիկովիչ-Ռումասի շուկայական տնտեսությանը նայելու համար» ։
2012 թվականի հուլիսի 31-ին նշանակվել է Բելառուսի Հանրապետության Զարգացման բանկի վարչության նախագահ։ Մեկնաբանելով այդ նշանակումը՝ Ալեքսանդր Լուկաշենկոն Ռումասի տեղափոխությունը համարել է հսկայական կորուստ կառավարության համար» ։ 2013 թվականի ապրիլի 25-ին Ռումասը, որպես զարգացման բանկի վարչության նախագահ, դարձել Է Եվրասիական տնտեսական հանձնաժողովի խորհրդում Բելառուսի Հանրապետության ներկայացուցիչը և օժտված է եղել հիմնական ինտեգրացիոն միավորումների շրջանակներում Բելառուսի Հանրապետության գործունեության հարցերով փոխվարչապետի լիազորություններով ։ Նրա ղեկավարությամբ զարգացման բանկը զբաղվել է ներքին արդյունաբերության և ենթակառուցվածքների ներդրումներով, օտարերկրյա վարկերի ներգրավմամբ , արտահանման աջակցությամբ և ձեռնարկատիրությամբ ։ 2013 թվականին մասնակցել է Բելառուսի և Ուրալկալիայի միջև հակամարտության կարգավորմանը ։ Հանդիսանում է խորհրդատվական խորհուրդների անդամ. 2012 թվականին Ալեքսանդր Լուկաշենկոն Ռումասին դարձրել է արտահանման զարգացման խորհրդի անդամ, 2017 թվականին՝ ձեռնարկատիրության զարգացման խորհուրդ ։
2011 թվականին դարձել է Բելառուսի ֆուտբոլի ֆեդերացիայի նախագահ։ Աշխատանքի ընթացքում հանդես է եկել ֆինանսատնտեսական ամսագրերում մի շարք հոդվածներով, 2016 թվականին հրատարակել է Զարգացման բանկեր. նոր դերը 21-րդ դարում մենագրությունը՝ Մ. Կովալևի հետ համատեղ։
2014 թվականին Բելառուսի Հանրապետության Ազգային բանկը Ռումասին պարգևատրել է Բելառուսի բանկային համակարգի պատվավոր աշխատող կրծքանշանով ։ 2015 թվականին Բելառուսի Հանրապետությունում Ռուսաստանի Դաշնության դեսպան Ալեքսանդր Սուրիկովը Ռումասին պարգևատրել է Բարեկամության շքանշանով՝ Եվրասիական տնտեսական միության մասին պայմանագրի նախապատրաստմանը ակտիվ մասնակցության համար ։
2018 թվականի օգոստոսի 18-ին նշանակվել է Բելառուսի Հանրապետության նոր վարչապետ՝ փոխարինելով Անդրեյ Կոբյակովին ։ Ընդ որում, նախագահի հրամանագրում նշվում է Ներկայացուցիչների պալատում Ռումասի հետագա հաստատման անհրաժեշտության մասին, թեև Սահմանադրությունը, ընդհակառակը, պահանջում է նախ հաստատել թեկնածությունը խորհրդարանում, որից հետո նախագահը կարող է նշանակել վարչապետ  ։ 2018 թվականի հոկտեմբերի 5-ին Ներկայացուցիչների պալատի կողմից հաստատվեց պաշտոնում ։
2020 թվականի հունիսի 3-ին Ռումասի կառավարությունը հրաժարական է տվել ։
Հայացքներ
Նա հանդես է եկել պետական ձեռնարկությունների ավելի ակտիվ սեփականաշնորհման և մեծ ծավալներով օտարերկրյա ներդրումներ ներգրավելու օգտին ։ Դեմ է արտահայտվել տնտեսության վնասաբեր բնագավառների արտոնյալ վարկավորմանը ։ Պաշտոնյաներին անվանել է օտարերկրյա ներդրումների ներգրավման կարևորագույն խոչընդոտ ։ 2016 թվականին պաշտպանել է կենսաթոշակային տարիքի բարձրացումը ։ 2017 թվականին, մեկնաբանելով կրիպտոարժույթի տարածումը, համաձայնել է նրանց վճարումների հարմարավետությանը, սակայն նրանց ներդրումային ներուժը համեմատել է ֆինանսական բուրգերի հետ ։ 2019 թվականին եղել է առաջին պաշտոնյաներից մեկը, որը  անարդյունավետ պետական հատվածի խնդիրը բարձրաձայնել է որպես երկրի տնտեսության առանցքային խնդիր և հայտարարել խնդրահարույց պետական ձեռնարկությունների համակարգային պետական աջակցության դադարեցման անհրաժեշտության մասին։
Անձնական կյանք
Ամուսնացած է, ունի չորս որդի։ Կնոջ հետ ծանոթ է մանկությունից (սովորել են մի դպրոցում) ։
Ծանոթագրություններ
Կատեգորիա:Տնտեսագիտության թեկնածուներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Բելառուսի քաղաքական գործիչներ Կատեգորիա:Բելառուս տնտեսագետներ
Ֆիսհարմոն
Կատեգորիա:Ստեղնաշարային երաժշտական գործիքներ
Եկատերինա Ավդեևա
Եկատերինա Ալեքսեևա Ավդեևա (ծննդյամբ՝ Պոլևայա, ), ռուս գրող, ռուսական ազգային հեքիաթների հրատարակիչ, տնավարության վերաբերյալ գրքի հեղինակ։
Ն. Ա. Պոլևոյի և Կ. Ա. Պոլևոյի քույրն է։
Կենսագրություն
Ապրել է Իրկուտսկում։ Սիստեմատիկ կրթություն չի ստացել։ 14 տարեկանում ամուսնացել է իրկուտսկեցի վաճառականի հետ, որի հետ տեղափոխվել է Կյախտա, որտեղ երիտասարդները ապրել են մոտ1 տարի։ Գրեթե ողջ երիտասարդությունն անցել է Սիբիրի տարբեր տեղերում ճամփորդելով։
1815 թվականին այրիացել է։ Տեղափոխվել է Կուրսկ (1820 թվական), հետո՝ Մոսկվա, իսկ ավելի ուշ՝ Օդեսա։ Որոշ ժամանակ ապրել է Տարտու, որտեղ համալսարանի պրոֆեսորն իր փեսան էր, 1841 թվականից՝ Սանկտ Պետերբուրգում, 1863 թվականից՝ Նովգորոդում, որտեղ փորձել է վարձակալած հողի վրա օրինակելի ֆերմա վարել։ 1861 թվականից մինչև կյանքի վերջը թոշակ է ստացել Գրական ֆոնդի կողմից։
Թաղված է Տարտու քաղաքի Ռաադի գերեզմանատանը։
Գրական գործունեություն
Գրել և հրապարակել ուշ է սկսել։ Նրա առաջին աշխատանքը՝ «Գրառումներ և դիտողություններ Սիբիրի մասին։ Հին ռուսական երգերի հավելվածով»-ը (Մոսկվա, 1837 թվական) լույս է տեսել Կ. Ա. Պոլևոյի նախաբանով, թարգմանվել է չեխերեն, գերմաներեն, անգլերեն և Ա. Ն. Պիպինի կողմից կոչվել է «բուն ազգագրական» գրքերից մեկը Ռուսաստանում։ Նրա «Հին և նոր ռուսական կենցաղի մասին գրությունները» (Սանկտ Պետերբուրգ, 1842 թվական) կազմված է 5 ակնարկներից, որ հրատարակված են «Հայրենական գրառումներ» ամսագրում և տարբեր տեսակի ժողովածուներում, նույնպես կրում են ազգագրական բնույթ։
Ավդեևան հեղինակ է «Ռուս փորձառու կնոջ ձեռքի գիրքը» (Սանկտ Պետերբուրգ, 1842 թվական, բազմիցս վերահրատարակվել է մինչև 1877 թվականը), «Գրպանի խոհանոցային գիրք» (Սանկտ Պետերբուրգ, 1842 թվական. 1871 թվականի 9-րդ հրատարակությունը), «Ամբողջական տնտեսական գիրք... տնային բժշկարանի և քարտուղարի ավելացմամբ» ( Սանկտ Պետերբուրգ, 1851 թվական) հայտնի գրքերի։ Այս և նմանատիպ այլ հրատարակությունների առևտրային հաջողությունը նրա անվան տակ նմանատիպ կեղծ գրքերի թողարկում է առաջացրել։ Թողարկել է նաև «Ռուս երգիչ կամ ամենալավ և ամենասիրված երգերի, սիրերգերի և հայտնի գրողների վոդեվիլային քառյակների հավաքածու» գիրքը (Սանկտ Պետերբուրգ, 1848 թվական)։
«Հայրենական գրառումներ» հանդեսում հրապարկված են Ավդեևայի վիպագրական երկեր «Ռուսական ավանդություն. կին զինվորը» (1847 թվական), «Սարսափելի ամպրոպ» (1848 թվական)։
Ավդեևան հրապարակել է «Դայակ Ավդոտե Չերեպեվո Ստեփանովնայի՝ երեխաների համար պատմած ռուսական հեքիաթներ» (Սանկտ Պետերբուրգ, 1844 թվական, ութերորդ հրատարկությունը՝ 1881 թվական)։ Այս հրատարակության մեջ գրված և ներառված 7 ռուսական ժողովրդական հեքիաթները («Գայլը և այծը», «Գայլը և աղվեսը», «Գնդահացը», «Կատուն, աղվեսը և աքաղաղը» և այլն) ամուր մտել են սկզբնական մանկական ընթերցանության ցանկը։ Ավդեևայի գրած հեքիաթներ ներառվել են Ա. Ն. Աֆանասևիչի և Վ. Յ. Պրոպի «Ժողովրդական հեքիաթներ»-ում՝ կոչվելով «առաջին իսկական գրառումը ժողովրդի բերանից»։
Գրականություն
Կատեգորիա:Ռուս գրողներ Կատեգորիա:Ռուս հրատարակիչներ Կատեգորիա:Ռուսական կայսրության կին գրողներ
Ֆիջի ծով
Ֆիջի ծով (Fiji), Խաղաղ օվկիանոսի հարավային արևադարձային շրջանում, Ֆիջի, Նոր Կալեդոնիա, Նորֆոլկ, Նոր Զելանդիա և Կերմադեկ կղզիների միջև։ Մակերեսը 3177 հազար Կմ² է։ Ծով է անվանվել պայմանականորեն, այդ շրջանում գոյություն ունեցող խոր գոգավորության հետևանքով․ միջին խորությունը՝ 2740 մետր, առավելագույնը՝ 6948 մետր։ Ջրի ջերմաստիճանը ծովի մակերևույթին կազմում է 18—23 °С, հարավ-արևելքում ՝ 25—28 °С: Աղիությունը 34,9—35,5‰ է։ Ստորին տեղագրությունը բարդ է, ստորջրյա  լեռներով ու հրաբուխներով։ Մակընթացության կազմած կիսարջանը օրվա ընթացքում կաարող է հասնել 1,5 — 3,0 մետրի։ Գլխավոր նավահանգիստը Սուվան է։
Ծանոթագրություններ
Կատեգորիա:Ֆիջիի աշխարհագրություն
Տնտեսական ազատություն
Տնտեսական ազատություն, մարդկանց տնտեսական գործողություններ ձեռնարկելու ունակությունը։ Այս տերմինն օգտագործվում է քաղաքական և տնտեսական քննարկումների ժամանակ, ինչպես նաև տնտեսագիտության փիլիսոփայության մեջ ։ Տնտեսական ազատության մեկ մոտեցումը բխում է լիբերալ ավանդույթից՝ շեշտը դնելով ազատ շուկաների, ազատ առևտրի և մասնավոր սեփականության վրա։ Տնտեսական ազատության մեկ այլ մոտեցում տարածվում է անհատական ընտրության բարեկեցության տնտեսագիտական ուսումնասիրության վրա, ընդ որում տնտեսական ավելի մեծ ազատությունը բխում է ավելի մեծ հնարավորությունների ընտրությունից ։ Տնտեսական ազատության մյուս հայեցակարգերը բխում են ազատության ցանկությունից և կոլեկտիվ գործարքների ներգրավման ազատությունից ։
Ազատ շուկան սահմանում է տնտեսական ազատությունը որպես արտադրության, առևտրի և սպառման ազատություն՝ առանց ուժի գործադրման, կեղծիքի կամ գողության ձեռք բերված ցանկացած ապրանք և ծառայություններ։ Սա սահմանված է օրենքի գերակայության, սեփականության իրավունքի և պայմանագրերի ազատության մեջ, բնութագրվում է շուկաների արտաքին և ներքին թափանցիկությամբ, նկարագրությամբ, սեփականության իրավունքի պաշտպանությամբ և տնտեսական նախաձեռնության ազատությամբ ։ Գոյություն ունեն տնտեսական ազատության մի քանի ցուցանիշներ, որոնք չափում են շուկայի տնտեսական ազատությունը։ Այս դասակարգման հիման վրա հարաբերակցական ուսումնասիրությունները գտել են, որ տնտեսական բարձր աճը կապված է երկրի վարկանիշային աղյուսակի ավելի բարձր միավորների հետ ։ Ինչ վերաբերում է այլ միջոցառումներին, ինչպիսիք են՝ հավասարությունը, կոռուպցիան, քաղաքական և սոցիալական բռնությունը, դրանց հարաբերակցությունը տնտեսական ազատությանը, ապա վիճարկվում է, որ տնտեսական ազատության ցուցանիշները բախվում են քաղաքականության արդյունքներին՝ տնտեսական աճի բացասական հարաբերակցությունները կոծկելու համար ։
Տնտեսական ազատության ինստիտուտներ
Պայմանագրի ազատությունը իրավունք ունեն ընտրել պայմանագրային կողմերը և առևտուր անել անհրաժեշտ ցանկացած պայմաններով։ Պայմանագրերը անհատներին թույլ են տալիս ստեղծել իրենց իրավական կանոնները` հարմարեցված իրենց յուրօրինակ իրավիճակներին ։ Այնուամենայնիվ, ոչ բոլոր պայմանագրերը պետք է վերահսկվեն պետության կողմից։ Օրինակ, Միացյալ Նահանգներում կա մեծ թվով երրորդ կողմի արբիտրաժային տրիբունալներ, որոնք լուծում են վեճերը մասնավոր առևտրային օրենսդրության համաձայն ։ «Պայմանագրի ազատություն» հասկացությունը  առաջին անգամ օգտագործվել է  1875 թվականին ։
Պայմանագրերի ազատություն տերմինը դարձավ ամենաուժեղ արտահայտություններից մեկը ԱՄՆ-ի Գերագույն դատարանի` Լոխներն ընդդեմ Նյու Յորքի դատական գործի ժամանակ, որը խախտեց հանցագործների աշխատանքային ժամերի օրինական սահմանափակումները ։
Պայմանագրի ազատության դասական հայացքների քննադատները պնդում են, որ այդ ազատությունը պատրանք է, երբ կողմերի գործարքի իրավասությունը խիստ անհավասար է, առավել ևս գործատուների և աշխատողների միջև պայմանագրերի առկայության դեպքում։ Աշխատանքային ժամի սահմանափակումների դեպքում, աշխատողները կարող են օգտվել իրավական պաշտպանությունից, ինչը խանգարում է այն անձանց, ովքեր համաձայնություն են տալիս ավելի երկար աշխատանքային ժամերով աշխատանքային պայմանագրերին։ 1937 թվականին տապալելով Լոխներին Գերագույն դատարանը West Coast Hotel Co. v. Parrish-ի որոշմամբ ճանաչեց այն փաստը, որը հաստատել է շատ պետությունների օրենսդիրների փորձը, որ այդ հաստատությունների սեփականատերերը և նրանց գործավարները հավասարության չեն ենթարկվում։ Նախկինում, նրանք ցանկանում էին որքան հնարավոր է շատ աշխատուժ ստանալ իրենց աշխատակիցներից, մինչդեռ վերջիններս հաճախ պայմանավորված են ազատվելու վախից՝ համապատասխանելու այն կանոնակարգերին, որոնց արդարացի կիրառմամբ իրենց վճիռը վնասակար է նրանց առողջության կամ ուժի համար։ Այլ կերպ ասած, սեփականատերերը սահմանում են կանոնները, իսկ բանվորները գործնականում կաշկանդված են ենթարկվում դրանց։ Նման դեպքերում ինքնավստահությունը հաճախ անապահով ուղեցույց է, և օրենսդիր մարմինը կարող է պատշաճ կերպով իր լիազորությունների սահմաններում լուծել խնդիրը ։
Այդ պահից ի վեր ԱՄՆ-ի դատարանները մերժեցին պայմանագրերի ազատության վերաբերյալ Լոխների տեսակետը ։
Տնտեսական և քաղաքական ազատություն
Ազատ շուկայի որոշ փաստաբաններ պնդում են, որ քաղաքական և քաղաքացիական ազատությունները միաժամանակ ընդլայնվել են շուկայի վրա հիմնված տնտեսությունների հետ և ներկայացնում են էմպիրիկ ապացույցներ՝ սատարելու այն պնդմանը, որ տնտեսական և քաղաքական ազատությունները կապված են ։
Գորդոն Տուլլոկը պնդում է, որ «Ֆրեդրիխ Հայեկի փաստարկը» 20-րդ դարի տոտալիտար կառավարությունների վերջին կանխատեսումն էր։ Նա օգտագործում է Շվեդիայի օրինակը, որում այդ ժամանակվա կառավարությունը վերահսկում էր համախառն ազգային արտադրանքի 63%-ը։ Կառավարության կայուն առաջխաղացումը այնպիսի տեղերում, ինչպիսն օրինակ Շվեդիան է, չեն հանգեցրել տնտեսական ազատությունների կորստի»։ Քննադատելով Հայեկին՝ Տուլլոկը դեռ բարձր է գնահատում տնտեսական ազատության դասական լիբերալ հասկացությունը՝ ասելով.
«Քաղաքական և տնտեսական ազատության փաստարկները ուժեղ են։ Այսինքն պետք չէ, որ մի շարք փաստարկներ կախված լինեն մեկը մյուսից» ։
Ընտրության սահմաններ և տնտեսական ազատություն
Ամարտյա Սենը և այլ տնտեսագետներ համարում են, որ տնտեսական ազատությունը չափվում է ֆիզիկական անձանց համար մատչելի տնտեսական ընտրության փաթեթի առումով։ Տնտեսական ազատությունն ավելի մեծ է, երբ անհատներն ունեն ավելի շատ տնտեսական ընտրություններ, և երբ տեխնիկական իմաստով ընդլայնվում է անհատների ընտրությունը։
Դրական և բացասական ազատություն
Տնտեսական ազատության այլընտրանքային հայացքների միջև եղած տարբերությունները արտահայտվել են Եսայիա Բեռլինի՝ դրական և բացասական ազատության տարբերակման առումով։ Դասական լիբերալները կողմ են կենտրոնանալ բացասական ազատություններին, ինչպես Բեռլինը։ Ի հակադրություն դրա, Ամարտյա Սենը պնդում է, որ ազատությունը հասկանում է նպատակներ հետապնդելու կարողություններին ։ Ազատությունը դրական իմաստով փորձարկելու փորձերից մեկը Գուդինի, Ռայսի, Պարպոյի և Էրիկսոնի կողմից հայեցողական ժամանակի չափումն է, որը գնահատականն է այն բանի, թե որքա՞ն ժամանակ ունեն մարդիկ իրենց տրամադրության տակ, որի ընթացքում նրանք ազատ են ընտրելու այն գործողությունները, որոնցում նրանք մասնակցում են՝ հաշվի առնելով անհրաժեշտ ժամանակը ։ Իր գրքում՝ «Կապիտալիզմ և ազատություն», Միլթոն Ֆրիդմենը բացատրում է, որ ազատության պահպանումը պատճառ է սահմանափակ և ապակենտրոնացված կառավարությունների համար։ Այն հասարակության մեջ ստեղծում է դրական ազատություն, որը անհատին տալիս է ազատություն ընտրելու իրավունք։
Ցանկությունից բխող ազատություն
Ֆրանկլին Դ. Ռուզվելտը իր չորս աշխատությունների մեջ ներառեց ցանկության ազատությունը։ Ռուզվելտը հայտարարեց, որ ցանկության ազատությունը «թարգմանվում է համաշխարհային տերմիններով, որ նշանակում է տնտեսական հասկացողություններ, որոնք ապահովում են յուրաքանչյուր ազգի առողջ և խաղաղ կյանքը իր բնակիչների համար՝ ամբողջ աշխարհում»։ Ստեղծվեցին արհմիությունների կազմակերպման ազատությունը, ինչպես նաև կառավարության միջամտության և վերաբաշխիչ հարկման քաղաքականության լայն շրջանակ, որոնք ուղղված են ցանկությունից ազատվելու խթանմանը, ստեղծեցին միջազգային տնտեսական հաստատություններ, ինչպիսիք են Համաշխարհային բանկը և Արժույթի միջազգային հիմնադրամը։
Հերբերտ Հուվերը տնտեսական ազատությունը համարեց որպես հինգերորդ ազատություն, որն ապահովում է Ռուզվելտի չորս ազատությունների գոյատևումը։ Նա տնտեսական ազատությունը նկարագրեց որպես ազատություն «տղամարդկանց ընտրելու իրենց կանչը, գույք կուտակել իրենց երեխաների և ծերության պաշտպանության համար, ինչպես նաև ձեռնարկատիրական ազատություն, որը չի վնասում ուրիշներին» ։
Սոցիալիստական հայացքներ
Տնտեսական ազատության սոցիալիստական տեսակետը ազատությունը պատկերացնում է որպես կոնկրետ իրավիճակ` ի տարբերություն վերացական կամ բարոյական հայեցակարգի։ Ազատության այս տեսակետը սերտորեն կապված է մարդու ստեղծագործական սոցիալիստական տեսակետի հետ և ստեղծագործական ազատությանը վերագրվող կարևորության հետ ։ Սոցիալիստները ստեղծագործությունը դիտում են որպես մարդկային բնույթի էական ասպեկտ՝ դրանով իսկ սահմանելով ազատությունը որպես իրավիճակ կամ գոյություն ունեցող պետություն, որտեղ անհատները ի վիճակի են արտահայտել իրենց ստեղծագործությունները՝ ինչպես նյութական սակավության, այնպես էլ հարկադիր սոցիալական հաստատությունների սահմանափակումներից անկախ ։
Տնտեսական ազատության սոցիալ-տնտեսական ազդեցությունը
Տնտեսական մրցունակությունը չափելու ձևերից մեկն այն է, որ համեմատում են տնտեսական ազատության աստիճանը։ Ընդհանուր առմամբ, տնտեսական ավելի բարձր ազատություններ ունեցող երկրները մեկ շնչի հաշվով ունեն ավելի բարձր համախառն ներքին արտադրանք, ինչպես նաև ավելի լավ առողջապահություն, կրթության որակ, շրջակա միջավայրի պաշտպանություն և եկամուտների հավասարություն։ Բարձրացման բարգավաճման այս միտումները հաստատվում են նույնիսկ այն դեպքում, երբ մենք համեմատում ենք այդ ցուցանիշները այլ երկրների տարածքներում։ Այնուամենայնիվ, չնայած այս առավելություններին, հասարակությունները պետք է տեղյակ լինեն, որ տնտեսական ազատության աճով նրանք ստիպված պետք է դիմակայեն աճող անհավասարության փուլին, ինչը, հիմնականում, վերաբաշխման նվազման, ինչպես նաև տնտեսական ազատականացման այլ բացասական հետևանքների արդյունք է։ Այսինքն՝ տեղական ձեռնարկությունների բիզնեսից դուրս, մրցակցող ըմկերությունները վերցնելը, օտարերկրյա ընկերությունների շահերի բախումը, կախվածությունը արտաքին կապիտալից, աշխատանքի վատթարացումը, շրջակա միջավայրի համար վնասակար արտադրությունը, սպառողների համար ոչ բարենպաստ առևտրային պրակտիկայի ներդրումը, ինչպես նաև ազգային մշակույթի վտանգելը։ Այնուամենայնիվ, տնտեսական ազատության այս բացասական հետևանքները հակված են երևալ ավելի կարճ ժամանակահատվածում, և եթե երկրները օգտագործում են տնտեսական ազատության հնարավորությունները ավելի գլոբալացված տնտեսության մեջ ճիշտ ձևով, ապա հետազոտությունները ցույց են տալիս, որ նրանց սոցիալ-տնտեսական պայմանները զգալիորեն ավելի կլավանան, քան  տնտեսական ազատությունը ։
Բիտ Ումարգի
Բիտ Ումարգի, հնագույն երկրամաս Մարաստանում, հիշատակված է Ասորեստանյան սեպագիր արձանագրություններից մեկում՝ որպես Կիշեսիմ երկրին միացած երկրամաս ։
Ծանոթագրություններ
Կատեգորիա:Հայկական լեռնաշխարհի հնագույն երկրներ
Բաշ Ղռան
Բաշ Ղռան, լեռ Փոքր Կովկաս լեռնահամակարգում, Թրիալեթի լեռնաշղթաում, Ախալքալաքի շրջանում ։
Ծանոթագրություններ
Կատեգորիա:Վրաստանի լեռներ Կատեգորիա:Ախալքալաքի շրջան
Գառնհովիտ (հեղեղատ)
Գառնհովիտ , հեղեղատ Արաքսի ավազանում, հոսում է Թալինի շրջանով, երկարութոյւնը 35 կմ, ջրահավաք ավազանը 249 կմ քառակուսի։ Ջրհոսք չունի միայն գարնանը ։
Ծանոթագրություններ
Կատեգորիա:Հայկական լեռնաշխարհի հեղեղներ
Կարմիր անիվ
Կարմիր անիվ, Ալեքսանդր Սոլժենիցինի վեպ-էպոպեան 1914-1917 թվականների Ռուսաստանի, Առաջին աշխարհամարտի, 1917 թվականի Փետրվարյան ու Հոկտեմբերյան հեղափոխությունների մասին։ Սոլժենիցինի հիմնական գրական ստեղծագործություններից մեկն է։ Ինքը հեղինակը վեպի ժանրը որակել է որպես «պատում որոշակի ժամկետում»։ Ըստ հեղինակի դասակարգման, բաղկացած է երկու «գործողություններից» և չորս «հանգույցից»․
Առաջին գործողություն-ՀԵՂԱՓՈԽՈՒԹՅՈՒՆ
Երկրորդ գործողություն-ԺՈՂՈՎՐԴԱՎԱՐՈՒԹՅՈՒՆ
Հանգույց առաջին․ Օգոստոսի 14
Գիրք առաջին (1-48 գլուխներ)։ Ներկայացնում է Ռուսաստանի հարավի նախապատերազմական կյանքը։ Երկու ռուս ուսանողներ, Սանյան և Կոտյան, կամավոր գնում են ռազմաճակատ։ Լենին։ Ռուսական բանակի հարձակումը Արևելյան Պրուսիայի ուղղությամբ։ Ռազմական գործողություններ օգոստոսի կեսին։ Տարբեր վերաբերմունք պատերազմի հանդեպ։ Ժողովուրդ, Տոլստոյ, մտավորականություն։ Ռազմաճակատում․ ռուսական բանակի շրջափակումը։ Գեներալ Սամսոնով։ Գիրք երկրորդ (49-82 գլուխներ)։ Ռուսական բանակի շրջափակում, գերմանական բանակի հարձակում։ Սամսոնյան ողբերգություն, ռուսական բանակի նահանջ։ Գնդապետ Վորոտինցևը դուրս է գալիս շրջափակումից։ Ռուսական ռազմագերիներ։ Ռուսաստանում նախապատերազմական կյանքի մասին. ազատագրական շարժումներ, անարխիստներ, ազատականներ, հեղափոխականներ։ Վեճեր հեղափոխության մասին։ Բոգրով և Ստոլիպին, Ստոլիպինի սպանությունը և դրա հետևանքները։ Ակնարկ Նիկոլայ 2-րդ-ի կյանքի մասին պատանեկության և մինչև Առաջին աշխարհամարտի տարիների մասին։ Ռուսաստանում նախահեղափոխական կյանքի դրվագներ. մտավորականության վերաբերմունքը միապետության և հեղափոխության վերաբերյալ։
Հանգույց երկրորդ․ հոկտեմբերի 16
Գիրք առաջին (1-37 գլուխներ)։ Սանյա Լաժենիցինը ռազմաճակատում։ Ռազմական գործողություններ, վեճեր հավատի ու պատերազմի մասին։ Նախապատերազմական շրջան․ ազատականներ, ահաբեկիչներ, Պետական դումա։ Ֆյոդոր Կովինյեվ։ Վորոտինեցն ու նրա կին Ալինան։ Հասարակություն, կառավարություն և կայսր։ Վորոտինեցը Պետերբուրգում, վեճեր պատերազմի ու խաղաղության մասին։ Ակնարկ ինժեներ Օբոդորվսկի կյանքի մասին։ Վորոտինեց և Օլդա, զրույցներ միապետության ու հեղափոխության վերաբերյալ ։ 1905-1907 թվականների հեղափոխությունը, կայսրն ու հանրությունը։ Հեղափոխականներ, Ծլյապնիկովը, Գվոզդեվը։ Արսենի Բլագոդարյովը տանը։ Հեղափոխականները Շվեյցարիայում։ Լենին։ Գիրք երկրորդ (38-75 գլուխներ)․ Վորոտինցևը Պետերբուրգում։ Գուչկով։ Հրեական հարցը։ Լենինը Ցյուրիխում։ Ինեսսա Արմանդ։ Լենինը և Պարվուսը։ Վորոտինցևը Մոսկվայում․ բացատրությունը կնոջ հետ։ Սանյան և Կոստյան ռազմադաշտում։ Հեղափոխականներ։ Կայսերական ընտանիք։ Ռասպուտին։ Նիկոլայ Երկրորդը և Պետական դումա։ Զինաիդայի ապաշխարանքը։
Երրորդ հանգույց․ մարտի 17
Գիրք առաջին (1-170 գլուխներ)։ Կայսերական ընտանիքը Ռասպուտինի մահից հետո։ Հացի պակաս, հերթեր, դժգոհություններ Պետրոգրադում։ Հեղափոխականներ, սոցիալիստներ։ Անհանգստությունների աճ Պետրոգրադում։ Վորոտինցևն Օլդայի հետ։ Անհանգստություններ Պետական դումայում, Կերենսկու և Միլյուկովի ելույթները։ Նախարար Պրոտոպոպովը։ Սոցիալիստների հավաք։ Կայսրը Մոգիլյովում։ Նախարարների խորհուրդ և Պետական դումա։ Ցույցեր, անկարգություններ ու կրակոցներ Պետրոգրադի փողոցներում։ Վորոտինցևն Ալինայի հետ։ Զինվորների ըմբոստությունը սաստկանում է։ Գնդապետ Կուտեպով։ Պետական դումայի ժամանակավոր կոմիտե։ Սոցիալիստները ձգտում են դեպի Դումա։ Խորհրդի ծնունդը։ Կայսերական չինովնիկների կալանավորում, հաշվեհարդար ոոստիկանների հանդեպ։ Կերենսկի։ Կայրսը և գեներալները, զորքերը Պետրոգրադ ուղարկելու միտք։ Խորհրդի առաջին նիստերը։ Միլյուկով։ Ողբերգական հեռագրեր Պետրոգրադից։
Գիրք երկրորդ (171-353 գլուխներ)։ Զինվորական ըմբոստությունն աճում է, տեղի են ունենում սպաների ձերբակալություններ և ծեծ։ Շուլգինը վերցնում է Պետրոպալովյան ամրոցը։ Գեներալ Խաբալովի կապիտուլացիան։ Պատվիրակություններ և ելույթներ Դումայում և Պետրոգրադյան Խորհրդում։ Նիկոլայ Երկրորդը ցարական գնացքում։ Գեներալ Ալեքսեևի կասկածներն ու զորքերի ուղարկումը Պետրոգրադ։ Դումայի պատգամավորներ։ Պրոտոպոպվի բանտարկությունը։ Ցարական գնացքի շրջադարձը Փոքր Վիշերում։ Գեներալներ Ալեքսեևն ու Էնգելռարդտը։ Հեղափոխությունը դուրս է գալիս Պետրոգրադի սահմաններից։ Ցարական գնացքը ժամանում է Դնո կայարանը։ Մեծ իշխան Միխայիլ Ալեքսանդրովիչը. մանիֆեստի ծրագիրը։ Հրաման համար 1։ Ցարական գեներալներ. զորքերի կանգառը, Նիկոլայ Երկրորդին հեռացնելու մասին մտքեր։ Խորհուրդներ և Դումա։ Ժամանակավոր կառավարության ստեղծում։ Ռոդզյանկոն։ Կորնիլովը։ Լենինը Շվեյցարիայում։ Հեղափոխությունը հասնում է Ռոստով։ Ժամանակավոր կառավարության առաջին նստաշրջանը։ Գուչկովն ու Շուլգինը գնում են ցարի մոտ։ Նիկոլայ Երկրորդի հեռացումը։
Գիրք երրորդ (354-531 գլուխներ): Նիկոլայ Երկրորդի հեռացման մասին մանիֆեստի տարածում։ Մեծ իշխան Միխայիլ Ալեքսանդրովիչը չի ընդունում գահն իր եղբորից, ով ևս հեռացել էր։ Հեղափոխությունը նպատակաուղղված հաստատվում է Պետրոգրադում և Մոսկվայում և տարածվում է Ռուսաստանի մյուս մասերում ևս։ Իշխանության անկում և հանձնում։ Ժամանակավոր կառավարության առաջին որոշումները։ Առաջին հրամանը ոչնչացնում է զորամասեր ռազմաճակատում։ Անկում և անկարգություններ բանակում։ Ըմբոստություն Բալթյան նավատորմում, ծովակալ Նեպենինի սպանությունը։ Նիկոլայ Երկրորդի ձերբակալությունը, իր և ընտանիքի բանտարկությունը Ցարական գյուղում։
Գիրք չորրորդ (532-655) գլուխներ: Վարսոֆոնևը դիտում է հեղափոխության զարգացումը։ Բրեշկո-Բրեշկովսկայի չկայացած հանդիպումը։ Շինգարյով, Միլյուկով, Գուչկով, Կորնիլով, Ալեքսեև։ Մեծ իշխան Նիկոլայ Նիկոլաևիչն իմանում է նոր պաշտոնանկության մասին։ Կատարողական կոմիտեի անունից տարածվում է «Աշխարհի ազգերին» ուղղված մանիֆեստը։ Հեղափոխությունն ավելի ու ավելի է տարածվում երկրում։ Ժամանակավոր կառավարության և Իրագործող կոմիտեի հակադրությունը։ Իրագործող կոմիտեի ազդեցությունն աճում է։ Հակասություններ «Պրավդա» թերթի խմբագրությունում. մերժե՞լ, թե՞ աջակցել Ժամանակավոր Կառավարությանը։ Հացի մենաշնորհի խնդիրը և Հողային հարցը։ Լենինը պայմանավորվում է Շվեյցարիայից Գերմանիայով Ռուսաստան գնալու մասին։
Չորրորդ հանգույց. ապրիլի 17
Գիրք 1 (1-91 գլուխներ): Սոցիալ-դեմոկրատները վերադառնում են Պետրոգրադ սիբիրյան աքսորից։ Ծերեթելի։ Ժամանակավոր կառավարության մարտի 27-ի հռչակագիրը և զինվորներին ուղղված կոչը։ Խորգուրդների Համառուսական խորհրդակցության սկիզբը։ Բանակում անկարգություններ են, մասսայական դասալքություն։ Լենինի խումբը ներկա է լինում Իրագործող կոմիտեի նստաշրջանին Շվեյցարիայում։ Գիմմեր։ Պլեխանով։ Լենինը գալիս է Պետրոգրադ։ Կերենսկու բուռն գործունեությունը։ Կոլչակի «Սևաստոպոլյան հրաշքը»։ Կերենսկու հանրային ելույթների հաջողությունը։ Լենինը կազմակերպում է բոլշևիկյան ուժերի առաջին ստուգումը։ Հրաձգություն փողոցներում անզենների ուղղությամբ։ Կարգախոսներ. «Կորչի՛ Միլյուկովը», «Կորչի՛ Ժամանակավոր Կառավարությունը»։ Աղմկոտ վեճեր ու կռիվներ փողոցներում, վիրավորներ, սպանվածներ։ Պետրոգրադյան կրթված հանրության դիմադրությունը բելշևիկներին փոփոխում են Լենինի ծրագրերը. քաղաքացիական պատերազմը պետք է առայժմ հետաձգել։ Ստեկլով։
Գլուխ 2 (92-186 գլուխներ): «Մայիսմեկյան» ցույց և «ժողովրդավարության» դրվագներ Մոսկվայում։ Տրամադրություններ և կոնֆլիկտներ Նովոչերկասկում և Դոնում։ Կերենսկին և Իրագործող կոմիտեն։ Կամենևն ու Լենինը։ Զորամասում. սպաներն ինչպես ռազմագերիներ։ Գյուղում. շշուկներ, թերթեր, կոմիտեներ, քարոզողներ։ Գուչկով։ Շինգարյովի անհանգստությունները, գյուղացիները հաց չեն տանում վաճառքի։ Ժամանակավոր կառավարությունն սպասման մեջ է։ Գերմանացի խորհրդարանականները գեներալ Դրագոմիրովի մոտ։ Միլյուկովը։ Կորնիլովը։ Գուչկովը պատրաստվում է հրաժարականի։ Կերենսկու ելույթները։ Բոլշևիկների առաջնորդները։ Անկարգություններ գործող բանակում։ Լենինը։ Գուչկովի պաշտոնանկությունը ճանապարհ է ազատում Կերենսկու համար։ Տեղի ունեցածը` Շուլգինի աչքերով։ Իրագործող կոմիտեն նախարարության հետ քննարկում է կոլաիցիայի ծրագիրը։ Զինովյևը դառնում է բոլշևիկների հռետորը։ Ժամանակավոր կառավարության նստաշրջանը։ Միլյուկովի հեռացումը։ Կերենսկին փորձում է վերակենդանացնել բանակը։ Լենինը փորձեր է անում օգնականների հետ, թե ինչպես դատարանում պահանջի Կշեսինսկու առանձնատունը։ Շինգարյով. հացի մենաշնորհ։ «Ժողովրդավարությունը» գավառում։ Գյուղացիական պատգամավորների խորհրդի բացումը։ Գեներալ Գուրկոյի դիտարկումներն ու եզրակացությունները։ Մակլակով։ Միլյուկովի, Գուչկովի, Շուլգինի, Մակլակովի ելույթները։ Բժիշկ Ֆեդոնինը վերադառնում է գերմանական գերությունից, բժիշկների ու քաղաքական էմիգրանտների վեճերը։ Տրոցկին գալիս է Պետրոգրադ, հանդիպում և ցույց Ֆինլանդական կայարանում։ Տրոցկու կյանքն ու պայքարը" Սանյան հարսնացուի հետ Վարսոնոֆյևում։ Կերենսկու առաջին քայյերը որպես ռազմական ու ծովային նախարար։ Լենինն ու Տրոցկին Խորհրդի նիստ։ Հեղափոխության օրացույցը (մայիսի 11-հունիսի 4)։
Գրական կերպարներ
Էպոպեայի շատ կերպարներ նախատիպեր ունեն` իրական պատմական դեմքեր.
Ծանոթագրություններ
Կատեգորիա:Ռուսական գրականություն
Սիվաժ (Սալանգայի վտակ)
Սիվաժ (Сивеж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սալանգա գետի աջ ափում՝ 23 կմ հեռավորության վրա։ Գետի երկարությունը 11 կմ է։ Սիվաժի ակունքը գտնվում է անտառներում, Տարնոգսկի Գորոդկայից 21 կմ հարավ-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Պաչենտրո
Պաչենտրո (Pacentro), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 1269 մարդ (2008 թվականի տվյալներով)։ Խտությունը՝ 18 մարդ/կմ²։ Տարածքը՝ 72 կմ²։ Փոստային ինդեքս՝ 67030։ Հեռախոսային կոդ՝ +39 0864։
Սուրբ Աստվածածինը, Սուրբ Առաքյալ և Ավետարանիչ Մարկոսը հարգվում են որպես կոմունայի հովանավորներ։ Տոնակատարությունը ապրիլի 25-ին է։
Ժողովրդագրություն
'''Բնակչության թվաքանակի փոփոխությունները.
Գեչիսու
Գեչիսու  կամ Քեչիսու, գետակ Հայկական լեռնաշխարհում, Որոտան գետի վտակ Բազարչայի օժանդակը ։
Ծանոթագրություններ
Կատեգորիա:Հայկական լեռնաշխարհի գետեր
Հոլբորն (փողոց)
Հոլբորն (Holborn ) հնագույն լոնդոնյան փողոց, որն անցնում է Սիթիի, Քեմդենի և Վեստմինստերի տարածքներով։ Կոչվել է ներկայում գոյություն չունեցող գետակի անունով։
Փողոցի արևմտյան մասը կոչվում է Հայ-Հոլբորն և հանդիսանում է Բլումսբերի և Քովենթ-Գարդենի սահման։ Այստեղից դեպի արևմուտք են տանում Շաֆթսբերի պողոտան և Նյու-Օքսֆորդ-սթրիթը։ Հարավից Հոլբորնին են միանում Դրուրի-Լեյնը և Լինկոլնս-Ին-Ֆիլդսը։
Հնում Հոլբորնի արևելյան մասում բնակվում էին դատական պաշտոնյաները, որոնք աշխատում էին Օլդ-Բեյլի դատարանում։ Փողոցի մի այլ տեսարժան վայր է Հատոն-գարդենը, որտեղ ապրում էին անգլիացի ոսկերիչները։ Փողոցի ամենահայտնի բնակիչը Չարլզ Դիքենսն էր, որն իր վեպերում հաճախակի էր հիշատակում փողոցը։
Սուրբ Էթելդրեդի եկեղեցին նույնպես գտնվում է Հոլբորն փողոցի տարածքում, Մեծ Բրիտանիայի կաթոլիկ հնագույն եկեղեցի է, որը գործում է մինչև այժմ։
Արտաքին հղումներ
Կատեգորիա:Լոնդոնի փողոցներ
Bright Eyes
Bright Eyes (պայծառ աչքեր), ամերիկյան ռոք-խումբ, ձևավորվել է 1995 թվականին, որի անդամներն են Կոնոր Օբերստը (en:Conor Oberst)՝ վոկալ, կիթառ, երգերի հեղինակ, Մայք Մոջիսը (en:Mike Mogis), բազմաթիվ երաժշտական գործիքների տիրապետող, պրոդյուսեր, Նեթ Ուոլքոտ (en:Nate Walcott), ով տիրապետում է փողային գործիքների, դաշնամուրի, Օմահայի ինդի-բեմի ներկայացուցիչ է։ Bright Eyes-ը ձայնագրվում է ամերիկյան Saddle Creek Records լեյբլում, որը հայտնի է դարձել Sony Corporation-ի կողմից։ 2004 թվականին ձայնագրած «Lua» և «Take It Easy (Love Nothing)» սինգլները Billboard թոփ 10 լավագույն երգերի ցանկում զբաղեցրել են առաջին երկու հորիզոնականները։
Letting Off the Happiness
1998 թվականի նոյեմբերի երկուսին Saddle Creek Records-ը հանրությանը ներկայացրեց Letting Off the Happinessալբոմը, որը բաղկացած էր 10 երգից։ Այն համեմատած նախորդի առանձնանում էր իր ավելի միակտոր և մաքուր ձայնով։ Այն ինչքան էլ զարմանալի է, բայց ձայնագրվել է Օմահայում գտնվող Օբերստի տան նկուղում։ Նաև ինչ-որ մի ձայնագրություն արվել է Ջորջիա նահանգում գտնվող Էնդ Լիմասթերի ստուդիայում (Andy Lemaster) : Պրակտիկորեն խմբի բոլոր երգերը բաղկացած են միայն ակուստիկ կիթառի և վոկալի համադրությամբ։ «Padraic My Prince»-ը պատմել է մի դրամատիկական պատմություն կապված իր փոքրիկ եղբոր մահվան հետ։ Ի վերջո Օբերստը վկայակոչել է այս երգը՝ «Cartoon Blues»:
Every Day and Every Night EP
1999 թվականի նոյեմբերին Bright Eyes-ը թողարկել է իր Every Day and Every Nightանվամբ մինի ալբոմը, որի մեջ ներառվել են «Neely O’Hara» և «A Perfect Sonnet» սինգլները։
Lifted
2002 թվականին, սկսված Lifted or The Story Is in the Soil, Keep Your Ear to the Ground ալբոմներից, Bright Eyes-ը դարձավ տարվա «նոր» ամենահայտնի ռոք խմբերից մեկը։ Հաջորդիվ The New York Times, The Los Angeles Times, Time, Rolling Stone, Blender, և Spin ամսագրերում, մի շարք հոդվածներ են գրվել Կոնոր Օբերստի մասին, որոնք նույնպես օգնել են նրան դառնալ հայտնի մենակատար։ Ալբոմները ունեցել են մեծ առևտրային հաջողություններ. այն վաճառվել է ավելի քան 250 հազար օրինակով, դա ոչ միայն լեյբլի համար էր բեկումնային, այլ այդ ժամանակվա բոլոր խմբերի համար։ Օբերստը պնդել է, որ մինչ այդ սկավառակի ձայնագրությունը, նրա և Մայք Մոջիսի մոտ նոր միտք է ձնվել կապված «грандиозном звучании»յի հետ, որը ամեն դեպքում կարելի է գրել բառերով։ Նաև դա եղել է առաջին ալբոմը, որը Օբերստը ձայնագրել է Desaparecidos-ից հեռանալուց հետո։
I’m Wide Awake, It’s Morning и Digital Ash in a Digital Urn
2004 թվականի նախընտրական քարոզարշավի ժամանակ Bright Eyes-ը Bruce Springsteen և R.E.M. խմբերի հետ հյուրախաղերի մեկնեց, որը ստացավ Vote for Changeանվանումը ։ Կոնոր Օբերստը անհաշվելի քանակությամբ դուետներ կատարեց, մասնավորապես Neil Young-ի հետ։ 2004 թվականի նոյեմբերին դուրս եկավ խմբի երկու սինգլները՝ «Lua» և «Take It Easy (Love Nothing)», որոնք Billboard Hot 100 Single Salesհիթ շքերթում զբաղեցրեցին առաջին երկու հորիզոնականները։ Դա մեծ բրիտանական չարթերում յոթ տարվա մեջ առաջին դեպքն էր, երբ մեկ խմբի երկու սինգլներ զբաղեցնում են առաջին և երկրորդ հորիզոնակաները։ 2005 թվականի հունվարի 25-ին լույս տեսան խմբի երկու ալբոմները՝ ֆոլկային, համարյա ակուստիկ I’m Wide Awake, It’s Morning-ը և էլեկտրոնային Digital Ash in a Digital Urn-ը։ Այս ալբոմների համար խումբը համաշխարհային շրջագայություն կազմակերպեց։ Շրջագայության առաջին մասը նվիրված էր I’m Wide Awake, It’s Morning ալբոմին, իսկ երկրորդ մասը՝ Digital Ash in a Digital Urn-ին։ 2005 թվականի հունվարի վերջին I’m Wide Awake, It’s Morning ալբոմը Billboard-ի հիթ շքերթում կարողացավ զբաղեցնել 10-րդ հորիզոնականը, իսկ Digital Ash in a Digital Urn ալբոմը՝ 15: Bright Eyes-ը նույնպես ակտիվորեն մասնակցում է Clear Channelընկերության դեմ կազմակերպված բոյկոտներին։ Օբերստը պաշտպանել է այն բոլոր բայկոտները, որոնք ուղղված էին Clear Channel ռադիոկայանի դեմ։ Հնարավոր է ընկերության դեմ առավել հրապարակային ելույթներ տեղի են ունեցել (Shortlist AwardsWiltern Theatre) Լոս Անջելեսում, 2003 թվականի հոկտեմբերի 5-ին ։ Իսկ 2005 թվականի նոյեմբերի 9-ին Bright Eyes չեղյալ հայտարարեց համերգը, որը պետք է տեղի ունենար նոյեմբերի 12-ին Սենթ-Լուիսում, երբ իմացան, որ համերգը հովանավորում է Clear Channel-ը ։ 2006 թվականին PLUG Independent Music Awards-ում Bright Eyes-ը արժանացավ տարվա արտիստ և տարվա երգ նոմինացիային, նաև ստացավ հատուկ մրցանակ «First Day of My Life» սինգլի տեսահալովակի համար (17th Annual GLAAD Media Awards): Բացի այս ամեն ինչից, Time ամսագիրը խմբի I’m Wide Awake, It’s Morning երգը ընդգրկել է 2005 թվականի լավագույն ալբոմների ցանկում ։ Առավել ուշ դուրս է եկել Motion Sickness անվամբ համերգային ալբոմը։ Երեք ալբոմի թողարկումից հետո՝ 2005 թվականին Օբերստը հայտարարեց, որ պլանավորում է 2006 թվականին թողարկել ևս մեկը ։ 2006 թվականի հոկտեմբերի 24-ին թողարկվեց խմբի Noise Floor անվանումով հավաքածուն (Rarities: 1998—2005):